recursal/SuperWikiNEXT-32B huggingface dataset:
In die taalkunde is 'n **stam** (ook bekend as 'n **grondwoord, stamwoord,** **wortel** of **vrye morfeem**) 'n woordvorm wat as basis dien vir alle woorde wat deur middel van fleksie, samestellings en afleidings gevorm word.

Vrye stamme en afhanklike stamme
--------------------------------

'n Vrye stam word ook na verwys as 'n fonologiese/semantiese onafhanklike eenheid. 'n Vrye stam stem ooreen met 'n ongelede woord (simpleks) wat die betekenisdraende eenheid van 'n gelede woord (kompleks) is. Voorbeelde hiervan is onder andere; *hart*, *swem*, *loop*. Woorde wat vanuit 'n diachroniese benadering beskou word soos onder andere; hardloop, lessenaar, sinchronies as vrye stamme beskou word. Bogenoemde voorbeelde word almal as vrye stamme geklassifiseer met die doel om dit te onderskei van afhanklike stamme. 'n Uitbreiding hiervan is ook veranderende vrye stamme wat onveranderd in komplekse gebruik word.

Binne bepaalde morfologiese prosesse kan dit soms voorkom dat 'n vrye stam binne 'n bepaalde morfologiese konteks 'n ander fonologiese of skriftelike vorm mag hê. Hierdie veranderde vorm staan bekend as 'n allomorf. Ter voorbeeld die woord *kalf*, wat in die meervoudvorm bekendstaan as *kalwers*. Hierdeur kan dus afgelei word dat *kalw-* 'n allomorf is van kalf.

Weens historiese fonologiese prosesse het sommige woorde met Germaanse herkoms hulle laaste **t** of **d** verloor. Indien hierdie vrye stamme soos bv. *bees* met sommige morfeme verbind word, word dit *beeste*.

Sien ook
--------

* Skimstam
In patologie verwys **rooiwater** (piroplasma, bees-babesiose, bosluissiekte) na 'n siekte wat deur bilharzia-organismes veroorsaak word. Dit is een van die ernstigste en skadelikste siektes onder beeste. Dit word gekenmerk deur stoornisse tydens urienlating of disenterieagtige verskynsels, na gelang van of die parasiet in die blaas of dermkanaal gesetel is.

Oorsaak
-------

Rooiwater word veroorsaak deur twee naby verwante eensellige bloedparasiete (protosoë) wat rooibloedliggaampies afbreek. Hierdie gewoonlik peervormige organismes kom meesal in pare in die rooi bloedliggaampies van besmette diere voor.

Besmetting
----------

Hierdie parasiete word deur bosluise versprei. Die Afrika-bosluis (Rhipicephalus decoloratus) dra Afrika-rooiwater (Babesia bigemina) oor. Die pantropiese bloubosluis of Asiatiese bloubosluis (Rhipicephalus microplus) versprei beide Asiatiese of Europese rooiwater (B. bovis) en Afrika-rooiwater. B. bovis word in al hoe groter dele van Suid-Afrika aangetref.

Simptome
--------

By besmette diere verkleur die urine. ‘n Kleur van ligrooi tot bruin kan voorkom. Die bloed is waterig en die bees ly aan bloedarmoede. Verder ontwikkel die besmette diere‘n koors van 40.5° tot 42.2° C. Die diere is dan onwillig om te beweeg, het ‘n swak eetlus en toon ‘n algemene lusteloosheid en swakheid. Beeste vertoon soms senuweesimptome omdat die parasiet die kapillêre bloedvate aantas. Dit noem ons serebrale rooiwater. Tekens hiervan is swak koördinasie, krampe en stuiptrekkings. Asiatiese rooiwater is ‘n hewiger siekte as Afrika-rooiwater. Dit het ‘n korter verloop en diere kan skielik vrek. Min diere herstel hiervan. In streke waar vee aanhoudend aan die parasiete blootgestel word, is die vrektekoers hoog.

Voorkoming
----------

Die beste manier om rooiwater te bestry, is om bosluise uit te wis deur die vee gereeld te dip of om ‘n entstof te gebruik. Siek beeste kan met ‘n verskeidenheid middels behandel word, maar dit is dikwels onsuksesvol. Beeste wat herstel, is egter immuun, maar bly draers van die parasiete in hul bloed.

Trivia
------

Rooiwater by perde, honde en katte staan bekend as galkoors.

Bibliografie
------------

* van de Pypekamp, Hans: Nguni-beeste – karakteristieke raseienskappe en funksionele doeltreffendheid. Kaapstad: Landbouweekblad, 2013. ISBN 978-0-620-59480-6
**Stampriet** is ’n dorpie in die streek Hardap van Namibië. Dis geleë in ’n dorre gebied aan die bolope van die Auobrivier waar mens en dier van boorgatwater afhanklik is, 64 km noordoos van Mariental en op ’n hoogte van 1 177 m bo seespieël.

Die eerste boorgat word op Stampriet gesink, 1910.
Stampriet is in 1898 gestig as ’n handelspos in die destydse Duits-Suidwes-Afrika. Dit was die toneel van talle gevegte tussen Duitse en Namatroepe. In 1970 was die nedersetting se bevolking 70 wit, 1 bruin en 195 swart. In die ou dae het dit as Stamprietfontein bekendgestaan, afgelei van die plaaslike fonteine van destyds wat met riete omsoom was. ’n Kenmerk van die dorpie en sy omgewing is die besonder sterk boorgate, waarvan sommige tot 3,5 miljoen liter water per dag lewer. Gevolglik maak boere in die omgewing hoofsaaklik staat op besproeiing en verbou veral graan, mielies en lusern.

Stampriet is die tuiste van die Privaatskool Elnatan wat in April 1992 hier gestig is en intussen aangegroei het tot sowat 370 leerlinge van gr. 1 tot 12 en 61 personeellede (onderwysers, administratiewe, terrein- en koshuispersoneel ingesluit). Omdat Stampriet so klein is, gaan meer as 80% van die leerlinge tuis in Elnatan se vier koshuise. Die skool lok leerlinge uit alle uithoeke van die land waar min privaat skole Afrikaanse onderrig tot in gr. 12 bied. Buiten 'n beroepsgerigte afdeling, geskied Elnatan se onderrig grotendeels deur middel van Afrikaans.

Die naam Stampriet is 'n vertaling van die Khoikhoi-naam Aams, wat "riet" en "stamp" beteken na aanleiding van die riete wat platgetrap moet word om by die fontein uit te kom of "rietdans", wat dui op die plek waar die rietdans gestamp is. In die ou dae het die plek as Stamprietfontein bekendgestaan, maar die agtervoegsel is later laat vaar.

Sien ook
--------

* Gereformeerde kerk Mariental

Bronne
------

* (af)  Elnatan se webtuiste. URL besoek op 13 Januarie 2016.
* (en)  Potgieter, D.J. (hoofred.) 1974. *Standard Encyclopaedia of Southern Africa*. Cape Town: Nasou Limited.
* (en)  Raper, Peter Edmund. 2004. *New Dictionary of South African Place Names*. Johannesburg & Cape Town: Jonathan Ball Publishers.
**Angela Isadora Duncan** (\* 27 Mei 1877, † 14 September 1927) was 'n Amerikaanse danseres en choreograaf. Nadat haar danskuns, wat sy selfs as "beweging wat uit die siel ontspring" beskryf het, min aanklank by inheemse gehore gevind het, het Duncan, 'n boorling van Kalifornië, in 1898 na die Verenigde Koninkryk gereis waar sy as vrygees groot sukses met haar balletkuns behaal het.

Isadora Duncan tree kaalvoet op in Marseillaise tydens haar Amerikaanse toernooi tussen 1915 en 1918  
Foto: Arnold Genthe
In 1905 het Duncan in Rusland gebly waar sy 'n groot indruk op die impresario Sergei Diaghilef en die danser en choreograaf Michel Fokine gemaak het. Met haar optredes het Duncan Fokine tot die ontwikkeling van 'n vryer dansstyl geïnspireer wat later die kenmerk van die befaamde balletgeselskap *Ballets Russes* sou word.

Duncan was 'n wegbereider van die moderne sinfoniese ekspressionistiese danskuns. Sy het 'n nuwe liggaams- en bewegingsgevoel ontwikkel wat die Griekse skoonheidsideaal as voorbeeld geneem het en sy was die eerste danseres wat klassieke konsertmusiek - veral emosievolle musiekstukke van komponiste soos Schubert, Beethoven, Brahms en Wagner - vir haar opvoerings gebruik het. As 'n teenstander van die klassieke balletkuns het sy daarna gestreef om die antieke danskuns te laat herleef. Haar vloeiende kostuums is deur antieke Griekse beeldhoukuns in die Britse Museum te Londen geïnspireer.

Wat mode betref, was Isadora Duncan onder meer baie gesteld op waaiende serpe - 'n passie wat bygedra het tot haar tragiese en ontydige afsterwe in 'n motorongeluk in die Suid-Franse hawestad Nice. Die syserp, wat sy om haar nek gedra het, het in die motor se oop wielspeke en die agteras verstrengel geraak en haar nek gebreek. Sy het haar laaste rusplek op die Paryse begraafplaas Père-Lachaise gevind.

In 1987 is Isadora Duncan in die *National Museum of Dance* se *Mr. & Mrs. Cornelius Vanderbilt Whitney Hall of Fame* opgeneem.
Magalina Postma.
Magalina Postma se tweede man, ds. Dirk Postma jr.
**Magalina Margaritha Postma** (vroeër Uys, née Bronkhorst, Koedoespoort, Pretoria, Transvaal, 16 of 26 Desember 1868 – Pretoria, 7 Augustus 1955) was ’n skrywer en leidster in die Vroue-Nasionale Party.

Magalina Bronkhorst was ’n dogter van Philippus Karel Bronkhorst en sy vrou, Anna Elizabeth Zirka Jacoba Erasmus. Sy is op 7 Desember 1886 in Pretoria getroud met Daniel Jacobus Elardus Erasmus van Randjesfontein, Pretoria, wat in 1897 lid was van die kommando wat sir Leander Starr Jameson tydens die Jameson-inval aangekeer het. Op 26 Desember 1898 is sy getroud met Pieter Gysbert Steyn Uys, lid van die Volksraad van die Zuid-Afrikaansche Republiek. Hy is in 1907 in Italië oorlede. Op 20 Januarie 1911 is sy getroud met ds. Dirk Postma, die jongere, ’n seun van die stigter van die Gereformeerde Kerk in Suid-Afrika, ds. Dirk Postma. Ds. Postma jr. was van 1884 tot 1888 leraar van die Gereformeerde kerk Fauresmith, van 1889 tot 1890 van Humpata in Angola, van 1891 van die kombinasie Fauresmith-Petrusburg en van 1894 tot 1897 van Steynsburg. In laasgenoemde jaar het hy ’n beroep aangeneem na sy geboortedorp, Rustenburg, waar hy op 6 Mei 1897 as leraar van die plaaslike Gereformeerde kerk bevestig is. Weens insolvensie, wat deels toegeskryf kan word aan die spandabelheid van sy eerste vrou, neem hy op 30 Junie 1905 ontslag en word daarna as predikant afgesit. Hy het tevergeefs probeer om herstel te word en het intussen ’n bestaan gevoer as ’n reisende agent wat boeke en ander ware op die platteland verkoop het. Haar man het hom in enkele spekulatiewe transaksies begewe, maar in onbemiddelde omstandighede op Hopetown in die Karoo gesterf en is aldaar begrawe ná sy dood in 1919. Sy weduwee het blykbaar nie weer getrou het nie.

Magalina Uys was ten tyde van haar huwelik met ds. Postma ’n bekende inwoner van Middelburg, Transvaal. Hier het sy ’n tak van die Vroue- Nasionale Party gestig, waarvan sy voorsitster was. In die tyd ná die Rebellie het sy £100 tot die Helpmekaarfonds bygedra. Sy het deelgeneem aan die vrouedemonstrasie in Pretoria tydens die Rebellie om die regering om amnestie vir die rebelle te vra en het minstens ses jaar lank in die hoofbestuur van die Vroue-Nasionale Party gedien. 

Twee versamelwerke het uit haar pen verskyn: *Stemme uit die vrouekampe gedurende die Tweede Vryheidsoorlog tussen Boer en Brit van 1899 tot 1902* (Potchefstroom, 1925) en *Stemme uit die verlede: ’n versameling van beëdigde verklarings van vroue wat tydens die Tweede Vryheidsoorlog in die konsentrasiekampe verkeer het* (Johannesburg, 1939).

Bron
----

* (af)  (en)  Reitz, Hjalmar en Oost, Harm (reds.), Goodman, I.M. (samesteller). 1931. *Die Nasionale Boek. 'n Geskiedenis van die ontstaan en groei van die Nasionale Party van Suid-Afrika en wat dit bereik het, tesaam met belangwekkende Artiekels in verband daarmee*. Johannesburg: Nasionale Boek Maatskappy.
**Standard Luik** (in Frans *Standard de Liège*) is 'n sokkerspan in die Waalse stad Luik, wat in die Belgiese Eerste klasse speel. *Standard* speel sy tuiswedstryde in die Sclessin (amptelik: *Stade Maurice Dufrasne*), wat 'n kapasiteit van 30 000 toeskouers het en bekend is vir sy aangename atmosfeer.

*Standard* is met 10 nasionale titels een van die beste spanne van België en die gewildste klub in Wallonië. Die *Eerste klasse* word oorheers deur Vlaamse spanne en *Standard* is die enige Waalse klub wat 'n kans maak op pryse. *Standard* het sterk mededinging met RSC Anderlecht (die suksesvolste span van die land) en hulle wedstryde staan bekend as The Big Clash.

*Standard Luik* is die houer van die Beker van België.

Erelys
------

* **Kampioen België (10)**

1957/58, 1960/61, 1962/63, 1968/69, 1969/70, 1970/71, 1981/82 , 1982/83, 2007/08, 2008/09
(naaswenner (11): 1925/26, 1927/28, 1935/36, 1961/62, 1964/65, 1972/73, 1979/80, 1992/93, 1994/95, 2005/06, 2010/11)
* **Beker van België (6)**

1954, 1966, 1967, 1981, 1993, 2011
(naaswenner (9): 1965, 1972, 1973, 1984, 1988, 1989, 1999, 2000, 2007)
* **Belgiese Supercup (4)**

1981, 1983, 2008, 2009
(naaswenner (3): 1982, 1993, 2011)
* **Bekerwenner-beker**

(naaswenner (1): 1982)
* **Intertoto-beker**

(naaswenner (1): 1996)

Beroemde sokkerspelers
----------------------

* Eric Gerets
* Michel Preud'homme
* Daniel van Buyten
'n Internasionaal herkenbare "teenrook"-teken
Die Suid-Afrikaanse regering het sedert 1994 aansienlike **teenrookwetgewing** aangeneem. Hierdie wetgewing behels beide gesondheidswaarskuwings en rookbeperkings. In 1995 het wetgewing in werking getree wat die plaas van waarskuwings op sigaretpakkies in Suid-Afrika verpligtend maak. Tot en met 2000 het geen rookbeperkings in Suid-Afrika gegeld nie, met die uitsondering van 'n beperking op rook in vliegtuie. In Januarie 2001 het 'n wysigingswet in werking getree en aansienlike beperkings geplaas op rook in openbare plekke, insluitend restaurante.

Ekonomiese navorsing ondersteun 'n negatiewe verwantskap tussen die verbruik van sigarette en die prys van sigarette. Die regering gebruik daarom ook aksynsbelasting om rook te ontmoedig. Daar is egter nie eenstemmigheid onder navorsers omtrent die presiese impak van prysstygings op rookgedrag in Suid-Afrika nie, aangesien 'n verskeidenheid ander faktore ook rookgedrag negatief beïnvloed. Hierdie faktore sluit in verhoogde inkomste asook 'n breër bewustheid van die gesondheidsgevare wat met rook gepaard gaan.

Daar is ook 'n rookverbod in Suid-Afrika op voertuie wat minderjariges onder 12 aanboord het.

Sien ook
--------

* Smoking ban in private vehicles (Engelse Wikipedia)
Die **Valsbaai-natuurreservaat** is sedert 2015 ‘n verklaarde Ramsar-vleiland.

Ligging
-------

Hierdie reservaat lê op die Kaapse Vlakte en omsluit Rondevlei en Zeekoevlei. Dit is nagenoeg 1 500 ha groot en is by die koördinate 34°4′S 18°30′O﻿ / ﻿34.067°S 18.500°O﻿ / -34.067; 18.500 geleë.

Gebruik
-------

Zeekoevlei is ‘n woongebied, piekniek- en ontspanningsterrein en verskeie soorte watersport word hier beoefen. Rondevlei is ‘n beskermde gebied.

Plante
------

Ongeveer 256 inheemse plantspesies insluitende die uiters bedreigde en byna uitgestorwe *Erica turgida* en *Erica verticillata* groei in die gebied. Die Kaapse Vlakte sandfynbos en strandveld kom daar voor.

Soogdiere
---------

Belangrike bevolkings van soogdiere word hier aangetref: die seekoei, groototter, watermuishond, Kaapse grysbok, steenbok, vleirot (*Otomys irroratus*), grootkolmuskeljaatkat (*Genetta tigrini*) en kleingrysmuishond.

Voëls
-----

‘n Groot verskeidenheid voëlspesies kan hier waargeneem word: kleinstrandloper, kemphaan, bontelsie, gewone sterretjie, grootflamink en witpelikaan.

Lees ook
--------

* Ramsar-konvensie
* Ramsar-vleilande in Suid-Afrika
Laura Bassi
**Laura Maria Caterina Bassi** (29 Oktober 1711 - 20 Februarie 1778) was 'n Italiaanse fisikus en akademikus. Sy is erken en uitgebeeld as 'Minerva' (godin van wysheid), en was die tweede vrou in die wêreld wat die graad Doktor in die Filosofie verwerf het (na die filosoof Elena Cornaro Piscopia, wat in 1678 'n doktorsgraad behaal het) en die eerste vrou wat 'n doktorsgraad in die wetenskap verwerf. Toe sy aan die Universiteit van Bologna gewerk het, was sy ook die eerste vroulike dosent aan 'n universiteit. Sy was op 'n tyd die bes betaalde werknemer daar. Sy word uiteindelik die tweede vroulike universiteitsprofessor in die wêreld na Bettisia Gozzadini. Sy was ook die eerste vrouelid van enige wetenskaplike instelling toe sy in 1732 tot die Akademie vir Wetenskappe van die Instituut van Bologna verkies is.

Bassi het geen formele opleiding gehad nie en is privaat onderrig van vyf tot twintig. Tóé was sy goed vertroud met alle belangrike vakgebiede, insluitende wetenskappe en wiskunde. Prospero Lambertini, die aartsbiskop van Bologna (later pous Benedictus XIV), het haar beskermheer geword. Met die reëling van Lambertini verdedig sy op 17 April 1732 in die openbaar nege-en-veertig proefskrifte voor professore van die Universiteit van Bologna, waarvoor sy op 12 Mei 'n doktorsgraad verwerf. 'n Maand later is sy deur die universiteit aangestel as die eerste vroulike dosent, alhoewel sy beperk was om klasse vir slegs mans te gee. Lambertini, destyds die pous, het haar gehelp om toestemming te kry vir privaatklasse en eksperimente, wat die universiteit in 1740 verleen het.

Bassi het die belangrikste advokaat van Newtonse meganika in Italië geword. Sy is in 1745 deur die pous opgeneem in die *Benedettini* (soortgelyk aan die moderne Pouslike Akademie vir Wetenskappe) as 'n bykomende lid. Sy het in 1776 die leerstoel vir eksperimentele fisika opgeneem, wat sy tot haar dood beklee het. Sy word by die Kerk van Corpus Domini, Bologna, begrawe.
Kersieroomys
**Roomys** is 'n bevrore nagereg, wat van water of vloeibare suiwelprodukte, soos melk en room, suiker en 'n verskeidenheid geursels, soos byvoorbeeld vrugte, vanielje en kakao, gemaak word. Roomys bevat soms ook eiergeel. Die mengsel word geklop of geroer, terwyl dit bevries word, om die vorming van yskristalle te verhoed en 'n romerige massa te verkry.

Alhoewel die term *roomys* soms gebruik word om na 'n verskeidenheid bevrore nageregte en snoeperye te verwys, is dit in die noue sin van die woord slegs van toepassing op produkte wat 'n hoë persentasie van melkvet bevat. Bevrore vla, jogurt, sorbet en ander soortgelyke produkte word dikwels ook roomys genoem. Die gebruik van die terme word in baie lande deur die owerhede beheer volgens die hoeveelheid van spesifieke bestanddele.

Roomys word in die algemeen as 'n bevrore produk verkoop of bedien. Dit word ook in geregte gebruik, waar die koue van die roomys met ander bestanddele kontrasteer, soos bv. in die geval van warm nageregte of selfs in "gebraaide" roomys.
**Vals memoires** is 'n vorm van letterkundige vervalsing waarin 'n hele of gedeeltelike outobiografie versin en as die werklikheid aangebied word. In sommige gevalle is die vermeende skrywer ook vals. In onlangse jare was daar verskeie sulke memoires wat deur groot uitgewers gepubliseer is; van hulle het goeie resensies gekry en topverkopers geword, al is daarna bewys hulle is gedeeltelik of heeltemal vervals. In van hulle word beweer die skrywer het groot ontberings, verslawings, armoede en ander verliese gely. Sommige is gedetailleerde beskrywings van Holocaust-oorlewings, met minstens een wat deur 'n werlike Holocaust-slagoffer geskryf is.

As gevolg van onlangse topverkopers wat as vervalsings uitgewys is, is daar 'n beroep vir beter feitekontrolering van skrywers se materiaal.

Openbare ontvangs
-----------------

'n Paar vals memoires is in onlangse jare deur groot uitgewers gepubliseer en het goeie resensies gekry voordat hulle as gedeeltelike of algehele vervalsings ontbloot is. *Fragments: Memories of a Wartime Childhood* (Binjamin Wilkomirski), *The Blood Runs Like a River Through My Dreams* (Nasdijj), *Love and Consequences* (Margaret Seltzer) en *Go Ask Alice* (Anoniem) het lof van *The New York Times* ingeoes voordat bewys is hulle is vals. *Love and Consequences* (Margaret Seltzer) en *Odd Man Out* (Matt McCarthy) is deur Penguin Group USA gepubliseer. *A Million Little Pieces* is deur Random House gepubliseer.

Drie skrywers van vals memoires, James Frey (*A Million Little Pieces*), Herman Rosenblat (voordat hy *Angel at the Fence* geskryf het) en Anthony Godby Johnson (*A Rock and a Hard Place*), het op *The Oprah Winfrey Show* verskyn. Almal se leuens is eindelik ontbloot en die publikasie van Rosenblat se boek is gekanselleer. Frey, wat deur sy uitgewer Nan Talese vergesel was, is in 'n opvolgepisode deur Oprah gekonfronteer. Die omstredenheid oor vals memoires het Andrea Troy geïnspireer om haar satiriese roman, *Daddy – An Absolutely Authentic Fake Memoir* (2008), te skryf.

Daar is ook gevalle van mense wat 'n openbare profiel opbou as die oorlewende van 'n rampspoedige voorval met die bedoeling om aandag te trek en voordeel daaruit te trek.

Skakels
-------

* Hierdie artikel is in sy geheel of gedeeltelik uit die Engelse Wikipedia vertaal.
**Laura Kelly** (gebore 24 Januarie 1950) is 'n Amerikaanse politikus wat sedert 2019 as die 48ste goewerneur van Kansas dien. Sy is 'n lid van die Demokratiese Party en het die 18de distrik van die Kansas Senaat vanaf 2005 tot 2019 verteenwoordig. Sy het in 2017 aangekondig dat sy 'n kandidaat vir goewerneur is. Kelly het die Republikeinse kandidaat, Kris Kobach, in die 2018-verkiesing verslaan.

Vroeë lewe en opvoeding
-----------------------

Kelly is in New York gebore in 'n militêre gesin wat gereeld verhuis het en dikwels oorsee gestasioneer was. Sy het aan Bradley Universiteit studeer en 'n Baccalaureus scientiae (BS) in sielkunde behaal. Sy het daarna aan die Universiteit van Indiana Bloomington studeer en 'n meestersgraad in die wetenskap van terapeutiese ontspanning verwerf. Kelly was die uitvoerende direkteur van die Kansas Ontspannings- en Parkevereniging.

Vroeë politieke loopbaan
------------------------

Kelly is in November 2004 tot die senaat van Kansas verkies. Sy is eers later as die minderheidsweep aangewys.In 2007 is sy gevra om as die Rangordende minderheidslid van die Kansas *Ways and Means*-komitee te dien.

Van die belangrikste bydraers tot Kelly se 2008-veldtog was die Senaat-demokrate van Kansas, die Demokratiese Senatore-Veldtogkomitee van Kansas, die Amerikaanse Onderwysersfederasie (AFT), Astrazeneca, die Kansas Nasionale Onderwysvereniging (KNEA), die Kansas Trial Lawyers Association, en haarself.

Aan die einde van 2009 het Kelly dit oorweeg om as lid vir Kansas se 2de kongresdistrik te staan. Gedurende die wetgewende sessie van 2011–2012 het sy as die assistent-minderheidsleier van die Senaat gedien.

Goewerneur (2019–hede)
----------------------

### Veldtog

Kelly by 'n byeenkoms in Junie 2018
Kelly in 'n vergadering saam met Amerikaanse president Donald Trump in Mei 2020
Op 15 Desember 2017 het Kelly aangekondig dat sy as kandidaat vir goewerneur staan. In die Demokratiese voorverkiesing het sy teen die voormalige burgemeester van Wichita Carl Brewer en Josh Svaty, voormalige sekretaris van landbou in Kansas, te staan ​​gekom.

Op 24 Mei 2018 het Kelly vir Lynn Rogers as haar keuse vir luitenant-goewerneur aangekondig. Op 7 Augustus het sy vir Brewer en Svaty verslaan nadat sy 51,5% van die stemme in die voorverkiesing ontvang het. Kelly het die Republikeinse kandidaat Kris Kobach in die algemene verkiesing met net 47,8% van die stemme verslaan.

### Ampstermyn

Kelly is op 14 Januarie 2019 as die 48ste goewerneur ingehuldig. Sy het vir Jeff Colyer opgevolg en is die eerste Demokraat om die amp sedert 2011 te beklee.

Persoonlike lewe
----------------

Kelly is sedert 1979 met Ted Daughety getroud. Hulle het in 1986 na Topeka verhuis. Die egpaar het twee volwasse dogters, Kathleen en Molly Daughety. Kelly is 'n Katoliek.
Die **rorkwal** (*Balaenoptera physalus*) is 'n seesoogdier wat aan die orde van die baardwalvisse behoort. Dit is die tweede grootste walvis en die tweede grootste dier op aarde, na die blouwalvis, met 'n lengte van tot 27 m.

Rorkwalle is lank en slank, met 'n bruinerig-grys bokant en 'n valer onderkant. Daar word tussen ten minste twee subspesies onderskei: die Noordelike rorkwal van die Noordelike Atlantiese Oseaan en die groter Antarktiese rorkwal in die Suidelike Oseaan. Rorkwalle kom in al die groot oseane van die aarde voor, van poolstreke tot tropiese waters. Hulle is slegs afwesig van die gebiede naby aan die yskappe in beide die Noord- en Suidpool en ander relatief klein gebiede weg van die ope oseaan. Die hoogste bevolkingsdigtheid kom voor in matige en koel waters. Die rorkwal se dieet bestaan uit skole vissies, pylinkvis en skulpdiere, waaronder aasgarnale en planktonkrefies.

Soos ander groot walvisse, was die rorkwal 'n teiken van walvisvangers tydens die twintigste eeu en word dit tans as 'n bedreigde spesie beskou. Die Internasionale Walvisvangskomissie (IWK) het 'n moratorium op kommersiële vangs van die vinwalvis ingebring, alhoewel Ysland en Japan aangekondig het dat hulle van plan is om walvisvangs voort te sit. Japan het verklaar dat dit nie meer as 50 walvisse in die 2008-seisoen sal vang nie. Die spesie word ook deur inwoners van Groenland gevang, onder voorsiening deur die IWK wat hulle toestaan om walvisse te vang om aan hulle lewensbehoeftes te voldoen. Botsings met skepe en onderwatergeraas wat deur menslike aktiwiteit veroorsaak word hou ook 'n bedreiging vir die herstelling van die spesie in.

Sien ook
--------

* Lys van Suider-Afrikaanse soogdiere
* Lys van Suider-Afrikaanse soogdiere volgens wetenskaplike name
* Suider-Afrikaanse soogdiere en hul ordes
**Mani** (in Middel-Persies: 𐭌𐭀𐭍𐭉‎, 𐭬𐭠𐭭𐭩‎, 𐮋𐮀𐮌𐮈‎, 𐬨𐬁𐬥𐬌‎, 𐫖𐫀𐫗𐫏 *Māni*; Persies: مانی, *Māni*; Siries: *Mānī*; Grieks: Μάνης; Latyn: *Manes*; ook Μανιχαῖος; Latyn: *Manichaeus*; afgelei van Siries: ܡܐܢܝ ܚܝܐ, *Mānī ḥayyā*, "lewendige Mani", ca. 216–274 n.C.), van Irannese herkoms, was die profeet en stigter van Manigeïsme, 'n eens wydverspreide religie van die laat oudheid, wat sterk deur Gnostisisme beïnvloed was. Mani was in, of naby, Ctesiphon in Babilonië, destyds deel van die Partiese Ryk, gebore. Ses van sy belangrikste werke was in Siries geskrewe, en die sewende, toegewyd aan die Sassanidiese koning Sjapoer I, in Middel-Persies. Hy is in Gondesjapoer, toe deel van die Sassanidiese Ryk, oorlede.

*Mani se ouers*, 14de/15de-eeuse Chinese syboekrol
*Mani se geboorte*, 14de/15de-eeuse Chinese syboekrol
Mani het in die hoofsaaklik Zoroastriese Persiese Ryk, in 'n tydperk waar die Partiese Ryk deur die Sassanidiese Ryk opgevolg is, geleef en in 'n gemeenskap van Christelike Baptiste grootgeword. As volwasse het hy die Baptiste verlaat om sy eie, veral deur Gnostiese idees geïnspireerde religie van die absolute dualisme tussen goed en kwaad, lig en duisternis, te verkondig. Hy het op goddelike openbarings staatgemaak, waarvan hy sy kennis geneem het. Hy het homself as voortsetting en voleinder van reeds bestaande godsdienste (Christendom, Zoroastrisme, Boeddhisme) beskou, wie se stigters (Jesus, Zoroaster, Boeddha) hy as sy voorgangers beskou het. Mani het sy godsdiens na die model van die Christelike kerk hiërargies organiseer. Aan die begin is sy missionêre aktiwiteit deur die Persiese konings ondersteun; die Manigeïsme het oor groot gebiede versprei. Aan die einde het hy egter in konflik met die Zoroastriese priesterskap geraak, is in hegtenis geneem en in die tronk oorlede.
Die temperatuur in die Arktiese Oseaan in die Paleoseen en Eoseen. Dit toon hoe dit in die laat Paleoseen warmer word. Op die grens van die twee tydperke is die PETM-voorval as 'n piek te sien.
Die **PETM-voorval** (Paleoseen-Eoseen termiese maksimum; Engels: *Paleocene Eocene Thermal Maximum*) is 'n voorval aan die einde van die Paleoseen sowat 55 miljoen jaar gelede. In slegs 15–20 duisend jaar het die aarde se temperatuur met vyf grade verwarm. Dit is waarskynlik veroorsaak deurdat 2 000 gigaton koolstof (as koolstofdioksied) in die atmosfeer vrygestel is. Die PETM-voorval het tot die grootste diepsee-uitwissing in die laaste 93 miljoen jaar gelei. Ongeveer 35-50% van die diepsee se foraminifera het verdwyn. Op land en in die bolae van die oseane het dit tot 'n opmerklike diversifisering in lewe gelei.

Die PETM-voorval kan goed in die sedimentlae in die oseaan rondom Antarktika waargeneem word. Altwee die {\displaystyle \delta ^{13}C}- en {\displaystyle \delta ^{18}O}-isotoopverhoudings vertoon 'n piek van ongeveer -2 %. Die bolae van die oseaan moes 6 tot 8 grade warmer as normaal gewees het tydens die Paleoseen. Daar is ook aanduidings dat die suurgraad van die oseaan laer geraak het. Kalsiumkarbonaat het ook nie meer die bodem van die oseaan bereik nie.
**PSV** (*Philips Sport Vereniging*) is 'n professionele sokkerklub in Eindhoven wat op 31 Augustus 1913 as sportvereniging vir Philips se werknemers gestig is. Die span se tuisveld is die Philips Stadion (kapasiteit: 35 000 sitplekke). PSV is al 24 keer as die kampioen van Nederland gekroon. Hulle het ook in 1988 die Europa-beker gewen en negen keer die nasionale beker huis toe geneem. Sedert seisoen 2013/14 speel hulle tweede span in die Eerste divisie (die tweede nasionale afdeling).

Erelys
------

* **Kampioen Nederland (24)**

1928/29, 1934/35, 1950/51, 1962/63, 1974/75, 1975/76, 1977/78, 1985/86, 1986/87, 1987/88, 1988/89, 1990/91, 1991/92, 1996/97, 1999/00, 2000/01, 2002/03, 2004/05, 2005/06, 2006/07, 2007/08, 2014/15, 2015/16, 2017/18
(naaswenner (14): 1940/41, 1961/62, 1963/64, 1976/77, 1981/82, 1983/84, 1984/85, 1989/90, 1992/93, 1995/96, 1997/98, 2001/02, 2003/04, 2012/13)
* **KNVB-Beker (11)**

1950, 1974, 1976, 1988, 1989, 1990, 1996, 2005, 2012, 2022, 2023
(naaswenner (8): 1932, 1939, 1969, 1970, 1998, 2001, 2006, 2013)
* **Johan Cruijff Schaal (8)**

1992, 1996, 1997, 1998, 2000, 2001, 2003, 2008
(naaswenner (5): 1991, 2002, 2005, 2006, 2007)
* **Champions League (1)**

1988
* **UEFA-beker (1)**

1978
* **Wêreld-beker**

(naaswenner (1): 1988)
* **Europese Supercup**

(naaswenner (1): 1988)

Beroemde sokkerspelers en afrigters
-----------------------------------

### Spelers

* Vlag van Nederland Mark van Bommel
* Vlag van Nederland Coen Dillen
* Vlag van Nederland Ruud Gullit
* Vlag van Nederland Willy van der Kuijlen
* Vlag van Nederland Ruud van Nistelrooij
* Vlag van Brasilië Romario
* Vlag van Brasilië Ronaldo
* Vlag van Nederland Jan Vennegoor of Hesselink

### Afrigters

* Vlag van Nederland Dick Advocaat
* Vlag van Nederland Guus Hiddink
* Vlag van Nederland Kees Rijvers
* Vlag van Engeland Bobby Robson

|  |  |
| --- | --- |
| Normdata Edit this at Wikidata | 
* GND: 16256655-4
* VIAF: 216662291
* WorldCat Identities: viaf-216662291

 |
**Perfect Liberty (PL) Kyodan** of die **Kerk van Perfekte Vryheid** is 'n internasionale religie wat vroeg in die 20ste eeu uit Japan se Boeddhistiese Zen-kultuur ontwikkel het. PL Kyodan is in 1946 deur Miki Tokuchika as 'n soort hernuwingsbeweging vir sy vader se religieuse beweging Hito-no-michi gestig. Die beweging beweer dat hy wêreldwyd sowat 2,5 miljoen lede het. PL Kyodan se hoofkwartier is in Habikino naby Osaka.

PL Kyodan het geen verbintenis met Japan se ander groot religieuse tradisies nie en beskou vreugdevolle selfuitdrukking as die belangrikste doel van 'n menslike lewe. Volgens sy leerstellings is lewe 'n "kuns". Mense is dus gebore om hul eie unieke individualiteit in alles wat hulle doen uit te druk. PL Kyodan noem dit die "skepping van ware kuns".

Bibliografie
------------

* William Trotter: A Unique Spiritual Journey - Practising the teachings of Perfect Liberty Kyodan
* Marcus Bach: Power of Perfect Liberty, Prentice Hall, 1972, ISBN 0136868320, ISBN 978-0136868323
* Miki Tokuchika: Vida é arte, 1979
Die **Demokratiese Party** was 'n politieke party in Suid-Afrika van 1973 tot 1977.

Theo Gerdener, voormalige Nasionale Party-parlementslid, senator, administrateur van Natal en van 1970 af minister van binnelandse sake, het in 1972 uit die kabinet en later ook die party bedank. Hy stig op 16 November 1973 die Demokratiese Party. Die party het die integrasie van die bruin en Indiese groepe met die blankes, maar afsonderlike ontwikkeling vir swartes, voorgestaan. Nie een kandidaat van die D.P. is in 1974 verkies nie, maar hulle het, gegewe die party se kort bestaan, verbasend goed gevaar en 10 050 stemme op hulle verenig.

In 'n tussenverkiesing in 1975 in die "veilige" Verenigde Party-kiesafdeling Umhlatuzana het die Natalse leier van die V.P. vir Gerdener met net 30 stemme verslaan. Die party het sir De Villiers Graaff se veldtog om 'n opposisieparty met 'n breër basis te stig, gesteun en uiteindelik met die V.P. in die Nuwe Republiek Party saamgesmelt op 29 Junie 1977. Gerdener bedank egter kort voor die verkiesing van 30 November 1977, hoofsaaklik as gevolg van 'n meningsverskil oor die NRP se kandidaat in Hillbrow.

Bronne
------

* Van Wyk, Bettie (hoofred.), *Official Yearbook of the Republic of South Africa 1979*, Chris van Rensburg Publications (Pty.) Limited, 1979.
Die Driemanskap-monument voor Heidelberg se stadsaal.
Heidelberg se stadsaal.
Die **Driemanskap-monument** roep in herinnering die Britse anneksasie van die Zuid-Afrikaansche Republiek en sy stryd om die onafhanklikheid terug te wen.

Doel
----

Die beeld is opgerig ter ere van Paul Kruger, Marthinus Wessel Pretorius en Piet Joubert wat in Desember 1880 te Paardekraal aangewys is as leiers in die Eerste Vryheidsoorlog en ter herinnering aan die periode wat Heidelberg die hoofstad van die ZAR was.

Ligging
-------

Die monument staan in Heidelberg voor die stadsaal in H.F. Verwoerdstraat, tussen Ueckermann- en Voortrekkerstraat en regoor die hoë kerktoring in die middedorp.

Geskiedenis
-----------

Op 13 Desember 1880 is 'n groot volksvergadering te Paardekraal gehou waartydens besluit is om te veg vir die herstel van die ZAR. Omdat die president reeds die land verlaat het, is drie leiers verkies, naamlik Kruger, Pretorius en Joubert. Hierdie Driemanskap en 'n kommando het op 16 Desember Heidelberg binnnegery en die Vierkleur voor die landdroshof gehys. Hierdie optrede was die begin van die Eerste Vryheidsoorlog.

Beplanning
----------

As 'n uiting van Afrikanernasionalisme het die Heidelbergse Afrikaanse Kultuurvereniging in 1952 besluit om 'n gedenkteken op te rig en is met 'n landswye fondsinsameling begin. Hennie Potgieter is as beeldhouer aangestel en die monument is op Saterdag 9 Oktober 1954 deur minister F.C. Erasmus onthul.

Fisiese monument
----------------

Die driehoekige voetstuk het gebeitelde trappies en is 1½m hoog. Op die voetstuk staan 'n driehoekige naald van 3 m. Aan elke sy van die voetstuk is 'n paneel aangebring wat elkeen 'n geskiedkundige oomblik herdenk. Die vlaghysing van 1880 in Heidelberg, die Simboliese Ossewatrek van 1938 en die rapportryers van 1949 word uitgebeeld. En op die hoeke van die voetstuk rus die borsbeelde in brons van Kruger, Potgieter en Joubert. Aan elk van die sykante van die naald is 'n fakkel.

Simboliek
---------

Die basis van rooi graniet (dit is harde rots) dui op die stewige grondslag van die Afrikaner as kultuurvolk. Op hierdie basis rus die borsbeelde van die Driemanskap en dus hul volgelinge. Die gepoleerde (dit is fyn afgewerkte) rooi granietklip met sy fakkels dui op die lig wat die Westerse beskawing gebring het.

Bibliografie
------------

* Grobler, Jackie: Monumentale Erfenis. 'n Gids tot 50 Afrikaner-gedenktekens. Pretoria: Kontak-Uitgewers, 2012. ISBN 978-0-9584313-5-4
* van Tonder, J.J. (red.): Veertien Gedenktekens van Suid-Afrika. Kaapstad: Nasionale Boekhandel, 1961.
* www.afrikanergeskiedenis.co.za
**Britt-Marie (Britt) Ekland** (Stockholm, 6 Oktober 1942) is 'n Sweedse aktrise. Sy is veral bekend vir haar rolle in *The Night They Raided Minsky's*, *Baxter!*, *The Double Man*, *Get Carter*, *The Wicker Man* en *The Man with the Golden Gun*.

Ekland is in Swede gebore, maar verhuis later na Engeland waar sy beroemd word vir haar huwelik met Peter Sellers in 1964. In 1965 kry hulle 'n dogter, Victoria. Hulle het drie rolprente gemaak voordat hulle in 1968 geskei is. Daarna het sy 'n aantal verhoudings met bekende figure gehad, soos Rod Stewart en Phil Lewis. In 1973 kry sy 'n seun, Nicholai van Lou Adler. Sy trou later 'n tweede keer met Slim Jim Phantom, by wie sy nog 'n seun, Thomas Jefferson (1988) kry.

Ekland en Peter Sellers, 1964
Sy speel die rol van 'n blondine in die James Bond-film, *The Man with the Golden Gun* (1974). Sy het ook 'n oudisie gedoen om as 'n blondine in die eerste Bond-film, "*Dr. No*" (1962) te speel, maar die rol is uiteindelik aan Ursula Andress toegeken.

Ekland is fiksheid-bewus en skryf in 1984 'n boek oor die onderwerp. In 1992 het sy 'n video oor fiksheid gemaak.
'n Vergasser wat met **matrysgietwerk** geproduseer is.
**Matrysgietwerk** is 'n gietwerkproses vir die vervaardiging van metaalonderdele deur gesmolte metaal onder hoë druk in herbruikbare staal gietvorms in te forseer. Hierdie gietvorms, wat as **matryse** bekend staan, kan ontwerp word om komplekse vorms met 'n hoë graad van akkuraatheid te produseer. Gietstukke kan skerp gedefinieer wees, met gladde oppervlaktes of ingewikkelde teksture. Die duursaamheid van matryse laat mens toe om die proses herhaaldelik met dieselfde matrys uit te voer. Die groot aanvanklike kapitale uitleg as gevolg van die duur gietvorms veroorsaak dat matrysgietwerk prosesse beperk is tot hoë volume produksie om dit ekonomies haalbaar te maak.

Geskiedenis
-----------

Die eerste voorbeelde van gietwerk deur van hoëdrukinspuiting gebruik te maak – in teenstelling met *normale* gietwerk wat deur swaartekrag invloei – het in die middel-1800's plaasgevind. Die eerste patentreg vir matrysgietwerk is in 1849 uitgereik vir 'n masjien wat gebruik is vir die giet van letters vir tikmasjiene. Aanvanklik is die proses slegs vir hierdie doel gebruik, hierdie fase het ongeveer 20 jaar geduur. Nader aan die einde van die eeu het matrysgietwerk meer aandag geniet en is ander voorwerpe op hierdie wyse begin vervaardig. Teen 1892 was daar al kommersiële toepassings van die proses, soos die produksie van onderdele vir grammofone en kasregisters. Die massaproduksie van onderdele het in die vroeë 1900's begin.

Vereenvoudigde skematiese voorstelling van die matrysgietwerk:
  
1) Matrys of *gietvorm* (segment)
  
2) Skietkamer (uitlaat)
  
3) Oordragbuis (inlaat)
  
4) Druksilinder (met swart dompelaar)
  
5) Gesmolte metaal
  
6) Smeltoond (uitwendig verhit)

Kyk ook
-------

* Prototipe
Die som van die hoeke is 180°
'n **Driehoek** is 'n veelhoek wat uit drie sye en drie hoeke bestaan. 'n Kenmerk van die enige driehoek wat in 'n Euklidiese tweedimensionele ruimte lê ('n **vlak driehoek**) is dat die som van hoeke altyd 180 °grade is, maar die som van die hoeke van 'n **sferiese driehoek** is altyd meer dan 180°. 

By 'n **reghoekige driehoek** is die een hoek altyd 90 grade. Pythagoras se Stelling is 'n wiskundige stelling wat van toepassing is op reghoekige driehoeke. Die stelling lui as volg:


|  |  |  |
| --- | --- | --- |
|  | In enige reghoekige driehoek is die kwadraat van die lengte van die skuinssy gelyk aan die som van die kwadrate van die lengtes van die reghoekige sye. |  |

By 'n **gelyksydige driehoek** is al drie die sye ewe lank en al drie hoeke is altyd 60 grade. Die oppervlakte van so 'n driehoek met kante van lengte {\displaystyle L} is gelyk aan {\displaystyle {\sqrt {3}}L^{2}/4}.

Vlak driehoek
-------------

'n Willekeurige driehoek
U moet trigonometrie gebruik om die verskeie waarde van 'n driehoek te bereken.

As u al drie lengte van al drie sye weet, kan jy die grote van die verskeie hoeke met die cosreël bereken:

{\displaystyle c^{2}=a^{2}+b^{2}-2ab\cos \gamma }
As die hoek {\displaystyle \gamma } 90° is, is {\displaystyle \cos \gamma =0} en die vergelyking ontaard na

{\displaystyle c^{2}=a^{2}+b^{2}} (die wet van Pythagoras).
As u die waarde van twee sye en een hoek weet, kan jy die waarde van die derde sy en die ook die andere hoeke met die sinreël bereken: 

{\displaystyle {\frac {\sin \alpha }{a}}={\frac {\sin \beta }{b}}={\frac {\sin \gamma }{c}}}
U kan die oppervlak {\displaystyle A} van 'n vlak driehoek met hierdie vergelyking bereken:

{\displaystyle A={\frac {1}{2}}ab\sin \gamma }

Sferiese driehoek
-----------------

'n Sferiese driehoek
As die afstande voldoende groot is om die kromming van die aarde in ag te neem, moet u sferiese driehoeke gebruik eerder as gewone driehoeke om te navigeer.

(Let wel - al die hoeke in hierdie sferiese meetkunde formules is in in radiale aangedui).

Die reëls vir sferiese meetkunde veronderstel dat die radius van die bol 1 is, dus is die lengtes van die boë {\displaystyle a}, {\displaystyle b} en {\displaystyle c} gelyk aan die hoeke wat hulle in die middel van die bol trek. Die werklike lengtes van hierdie boë is {\displaystyle ar}, {\displaystyle br} en {\displaystyle cr} waar {\displaystyle r} die radius van die sfeer is.

U kan die oppervlak {\displaystyle A} van die sferiese driehoek met hierdie vergelyking bereken:

{\displaystyle A=(a+b+c-\pi )r^{2}}
Albei die sinreël en die cosreël dra oor van vlak driehoeke na sferiese driehoeke. Die sinreël is:

{\displaystyle {\frac {\sin a}{\sin \alpha }}={\frac {\sin b}{sin\beta }}={\frac {\sin c}{\sin \gamma }}}
Die cosreël lui:

{\displaystyle \cos a=\cos b\cos c+\sin b\sin c\cos \alpha }
en

{\displaystyle \cos \alpha =-\cos \beta \cos \gamma +\sin \beta \sin \gamma \cos a}

Sien ook
--------

* Tetraëder

|  |  |
| --- | --- |
| Normdata Edit this at Wikidata | 
* BNF: cb11946969k (data)
* LCCN: sh85137407

 |
**localhost** is 'n gasheernaam wat *hierdie rekenaar* beteken. Dit word gebruik om via 'n toestel se loopback-netwerkkoppelvlak toegang te verkry tot netwerkdienste wat op die gasheertoestel loop. Aangesien van die loopback-koppelvlak gebruik gemaak word, word enige lokale netwerkkoppelvlakhardeware omseil.

Die lokale loopback-meganisme word onder andere gebruik wanneer sagteware tydens die ontwikkelingsproses getoets word sonder om deur netwerkkonfigurasies te werk. 'n Rekenaar kan byvoorbeeld gekonfigureer word om 'n webwerf te bedien, welke webwerf vanaf die gasheerrekenaar via 'n webblaaier by http://localhost bereik kan word.

Op die meeste stelsels verwys *localhost* na die IPv4- en IPv6-loopback-adresse 127.0.0.1 en ::1.

Die naam *localhost* is ook 'n gereserveerde topvlakdomeinnaam wat opsy gesit is om verwarring te voorkom met die gebruik daarvan in verwysing na 'n gasheer. Die standaarde wat deur die IETF bepaal word, beperk ook die registrasie van *localhost* as 'n tweedevlakdomeinnaam.
Die **Britse Hoërhuis** (Engels: *House of Lords)* is een van die kamers van die Britse tweekamerstelsel. Die Britse Hoërhuis was tot Oktober 2009 ook die hoogste hof vir kriminele aangeleenthede in Engeland, Wallis, Noord-Ierland en vir burgerlike aangeleenthede in die hele Verenigde Koninkryk.

Die Hoërhuis, wat uit die 14de eeu dateer, is die teenhanger van die Laerhuis. Daar heers 'n meer gedempte atmosfeer as in die Laerhuis; die lede spreek mekaar steeds tydens sessies aan as my edele vriend of my edele dame, dit is by uitstek 'n vergestalting van ou tradisies. Die voorsitter, die Lord Speaker, sit steeds op 'n wolsak, aangesien skaapboerdery in die Middeleeue as Engeland se ekonomiese basis beskou is.

Die huis het nie veel mag nie; hoogstens kan dit besluite van die Laerhuis vir 'n geruime tyd weerhou. Wetgewing word egter gereeld op inisiatief van die Hoërhuis gewysig.

Bronne
------

* Ballinger, Chris. *The House of Lords 1911–2011: a century of non-reform* (Bloomsbury, 2014).
* Close, David H. "The Collapse of Resistance to Democracy: Conservatives, Adult Suffrage, and Second Chamber Reform, 1911–1928." *Historical Journal* 20.4 (1977): 893–918. online
* Dorey, Peter, and Alexandra Kelso. *House of Lords reform since 1911: Must the Lords go?* (Springer, 2011).

|  |  |
| --- | --- |
| Normdata Edit this at Wikidata | 
* BIBSYS: 90509665
* BNF: cb119845078 (data)
* GND: 1025242-3
* ISNI: 0000 0004 0426 2980
* LCCN: n80001216
* NKC: kn20050509028
* NLA: 35145462
* NLI: 000263859
* NLP: A27753931
* SUDOC: 027382044
* VIAF: 133312927
* WorldCat Identities: lccn-n80001216

 |
Driekie Booysen, omstreeks 1959.
**Salome Frederika (Driekie) Booysen** (née Van der Walt, distrik Steynsburg, Kaapkolonie, 20 September 1887 – onbekend) was een van die vroegste lidmate van die Gereformeerde kerk Johannesburg (Fordsburg).

Driekie van der Walt was ’n kleindogter van Hendrik Bernardus van der Walt, in 1872 een van die stigters van die Gereformeerde kerk Steynsburg wat ook die kerkklok geskenk het wat dekades later nog in gebruik is. Haar grootvader aan moederskant was meester Clemens Rose, wat in 1840 uit Oostenryk na Suid-Afrika geëmigreer het nadat hy die Protestantse geloof aangeneem het. In die Kolonie het hy weldra by die Gereformeerde Kerk aangesluit en in die distrikte Steynsburg, Dordrecht, Burgersdorp en Middelburg, Kaap, onderwys gegee.

Driekie en haar gesin het in 1895 vanaf die Noordoos-Kaap na Johannesburg verhuis. As sewejarige kind het sy die Jameson-inval en die groot diamantontploffing beleef. Tydens die Driejarige Oorlog het die gesin swaar tye deurgemaak sodat Driekie reeds op 13-jarige leeftyd moes gaan werk teen een shieling per week. In 1903 het sy in die ou saaltjie van die Gereformeerde kerk Johannesburg in Mintweg, Fordsburg, belydenis van geloof afgelê. Tydens die Rebellie van 1914 het Driekie en haar niggie die gewonde rebelle in die hospitaal besoek. In die ou Fort in Johannesburg het hulle vir genl. C.R. de Wet en ander gevangenes geregte en nuus van die buitewêreld gebring.

In 1917, toe sy nagenoeg 30 jaar oud was, is sy met Marthinus Booysen getroud. Selfs tot op hoë leeftyd was sy nog altyd aan haar kerk se sustersorganisasies verbonde. Sy was een van die getroue en ywerige lede van die Dorkas- en Trifena-verenigings van die Gereformeerde kerk Johannesburg-Oos. Sy het ’n tapytefonds begin deur jare lank verversings met kerkraadsvergaderings te verkoop. Volgens Ida Bosman in die gedenkboek *Die Gereformeerde Vrou 1859–1959* was Driekie Booysen "’n goeie kleremaakster en ’n uitstekende bakster".

Bron
----

* (af)  Die Gereformeerde Vroueblad. 1959. *Die Gereformeerde vrou 1859-1959*. Potchefstroom: Potchefstroom Herald.
Die **Driestert-lipvis** (*Cheilinus trilobatus*) is 'n vis wat in die Indiese en Stille Oseaan en aan die ooskus van Afrika suidwaarts tot by sentraal-KwaZulu-Natal voorkom. In Engels staan die vis bekend as die *Tripletail wrasse*.

Identifikasie
-------------

Die vis word tot 45 cm lank en beide geslagte het dieselfde kleurvariasies. Die vis het 'n dieplyf met die stertvin se stekels wat oënskynlik uit drie dele bestaan. Die middelste gedeelte van die stekels is langer. Die stertvin is olyf tot bruin van kleur en daar is verskeie kort, vertikale pienk strepe oor die lyf. Daar is ook twee wit bande oor die stertvinbasis. Die kop is bedek fyn, pienk kolletjies en spikkels. Die onvolwasse visse lyk baie soos die volwasse visse met ekstra witterige bande op die lyf en die stertvin is gerond.

Hulle leef in rotsagtige kusareas en aflandige rotsriwwe in water wat 1 tot 140 m diep is. Die vis is 'n alleenloper en vreet klein vissies, skaaldiere en slakke.

Sien ook
--------

* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

Bron
----

* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 ISBN 978-1-77584-018-3
'n Petrolpomp wat vyf tipes petrol verskaf met vyf verskillende oktaangetalle
Die **Oktaangetal** of **oktaangehalte** is 'n mate van petrol en ander brandstowwe se klopweerstand in binnebrandenjins met vonkontsteking. Enjins met hoë werkverrigting het tipies 'n hoër kompressieverhouding en is daarom meer geneig tot vroeë ontsteking en vereis daarom 'n brandstof met 'n hoër oktaangetal. 'n Enjin met 'n lae werkverrigting sal daarom nie noodwendig beter funksioneer met 'n brandstof van 'n hoër oktaangehalte nie omdat die kompressieverhouding 'n onveranderlike eienskap van 'n enjin se ontwerp is.

Die oktaangetal van 'n brandstof word in 'n toetsenjin gemeet en word gedefinieer as 'n vergelyking van die brandstof se klopweerstand met 'n iso-oktaan en 'n normale heptaan mengsel met dieselfde klopeienskappe as die brandstof. Die persentasie op 'n volumebasis van die iso-oktaan in die mengsel is die oktaangetal van die brandstof. 'n Brandstof met dieselfde klopeienskappe as 'n 90% iso-oktaan en 10% heptaan inhoud se oktaangetal is met ander woorde 90. Omdat daar brandstowwe is met 'n hoër klopweerstand as suiwer iso-oktaan is die definisie uitgebrei om voorsiening te maak vir oktaangetalle hoër as 100 is.

Definisie van oktaangetal
-------------------------

Die oktaangetal van 'n enjin met vonkontsteking is die klopweerstand van 'n brandstof vergeleke met 'n mengsel bevattende iso-oktaan (2,2,4-Trimetielpentaan, 'n isomeer van oktaan) en *n*-heptaan. Per definisie word 'n oktaangetal van 100 aan suiwer iso-oktaan 'n oktaangetal van 0 aan suiwer *n*-heptaan toegeken. 'n Brandstof met 'n oktaangetal van 87 het dus dieselfde klopeienskappe as 'n mengsel van 87% (op 'n volumebasis) iso-oktaan en 13% *n*-heptaan. Dit beteken nie dat die brandstof hierdie komponente in die verhouding bevat nie. Dit beteken bloot dat dit dieselfde klopeienskappe as die mengsel het.

Die oktaangetal dui nie op die energie-inhoud van 'n brandstof nie. Dit is slegs 'n mate van hoe geredelik 'n brandstof in 'n binnebrandenjin sal ontplof. Die mate is belangrik omdat 'n brandstof wat te vroeg ontplof skade kan aanrig aan 'n enjin se komponente.